Raymond Burr

Raymond William Stacey Burr (født 21. mai 1917, død 12. september 1993) amerikansk skuespiller, kjent for sine TV-roller i krimseriene Perry Mason og Ironside. Perry Mason var en av de første og mest populære heltene i Detektimen på NRK Fjernsyn.

Han ble født i New Westminster i  Britisk Columbia i Canada. Foreldrene var William Johnston Burr (irskættet) og Minerva Smith (av skotsk og engelsk avstamming). Burr hadde dobbelt statsborgerskap (USA og Canada) og deltok derfor i U.S. Navy under 2. verdenskrig.

I 1957 ble han valgt til å spille Perry Mason, en erkesmart forsvarsadvokat som gjennom sin karriere kun tapte én sak, «The Case of the Deadly Verdict» 17. oktober 1963.

Ti år senere startet han en ny TV-serie, Ironside (A Man Called Ironside), der han spilte politisjef og detektiv i rullestol. Han spilte også i kriminalserien Kingston.

Perry Mason gjorde comeback i 1985 og det ble laget 26 totimers filmer som ble umåtelig populære. Den siste ble ferdig kun uker før hans Raymond Burrs død. Han døde av leverkreft 12. september 1993 i Sonoma i California, 76 år gammel. Han har fått en stjerne på Hollywood Walk of Fame.

 Filmografi (utvalg) 
 1948 – Spente nerver
 1951 – En plass i solen

 Referanser 

 Eksterne lenker 


Kategori:Canadiske skuespillere
Kategori:Personer fra USA av engelsk opphav
Kategori:Personer fra USA av irsk opphav
Kategori:Personer fra USA av skotsk opphav
Kategori:Hollywood Walk of Fame
Kategori:Personer fra New Westminster
Kategori:Personer fra USA født i Canada